钦定古今图书集成/明伦汇编/氏族典/第484卷 > 《廖用贤尚友录》 > 廖有方
## 钦定古今图书集成/明伦汇编/氏族典/第484卷 > 《廖用贤尚友录》 > 廖有方

按：《尚友录》有方交州人，柳子厚作序送之云：“交州多
南金、珠玑、玳瑁、象、犀，其产皆奇怪，至于草木亦殊异。
吾常怪阳德之炳燿，独发于纷葩瓌丽，而罕锺乎人，
至于廖生，刚健重厚，孝悌信让，以质乎中而文乎外，
为诗有大雅之道，夫固锺于阳德者耶？果能是，则吾
不谓之恒人也，实亦世之所罕也。”